42. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 766 της 8/12 Δεκ.1972 (ΦΕΚ Α' 223) Περί τροποποιήσεως και συμπληρώσεως Β.Δ/των εκδοθέντων εις εκτέλεσιν του Νόμ. 6422/34 ως ετροποποιήθη και συνεπληρώθη μεταγενεστέρως αφορώντων εις την άσκησιν επαγγέλματος Ηλεκτρολόγου. Έχοντες υπ’ όψιν : α. Τα άρθρ. 3, 5 και 10 του Νόμ. 6422/34 ΄΄περί ασκήσεως του επαγγέλματος του Μηχανολόγου, του Ηλεκτρολόγου και του Μηχανολόγου - Ηλεκτρολόγου Μηχανικού, ως και του Ναυπηγού΄΄, ως ούτος ετροποποιήθη και συνεπληρώθη μεταγενεστέρως. β. Τα Β.Δ/τα : 1) Της 13/19 Φεβρ. 1936 ΄΄περί συμπληρώσεως Δ/τος περί αδειών εκτελέσεως και πτυχίων επιβλέψεως ηλεκτρολογικών εγκαταστάσεων΄΄ (ΦΕΚ 98 τευχ.Α’της 19.2.1936). 2) Της 19/26.3.38 ΄΄περί χορηγήσεως αδειών εκτελέσεως και πτυχίων βοηθητικού προσωπικού κατασκευής και επιβλέψεως ηλεκτρολογικών εγκαταστάσεων ΣΤ΄ ειδικότητος παραγωγής κλπ.΄΄.  3) Της 25.5./14.6.38 ΄΄περί χορηγήσεως αδειών εκτελέσεως και πτυχίων επιβλέψεως (συντηρήσεως) και υπηρεσίαν ηλεκτρολογικών εγκαταστάσεων Δ΄ ειδικότητος κλπ.΄΄. 4) 407/1966 ΄΄περί τροποποιήσεως και συμπληρώσεως των Β.Δ/των από 13.2.36, από 19.3.38, από 21.4.65 και από 25.5.38΄΄, και 5)891/1968 «περί τροποποιήσεως και συμπληρώσεως του Β.Δ/τος υπ' αριθ. 407 της 4/11.5.66, δι' ούτινος ετροποποιήθησαν και συνεπληρώθησαν τα από 13.2.36 και 19/26.3.38 Β.Δ/τα, τα ρυθμίζοντα γενικώς την άσκησιν του επαγγέλματος του Ηλεκτρολόγου (ΦΕΚ 311/68), την υπ' αριθ. 106/12.5.1972 γνωμοδότησιν του παρά τω Υπουργείω Εθνικής Οικονομίας Τεχνικού Συμβουλίου, ως και την υπ' αριθ. 435/13.7.1972 γνωμοδότησιν του Συμβουλίου της Επικρατείας, προτάσει του ημετέρου επί της Εθνικής Οικονομίας Υπουργού απεφασίσαμεν και διατάσσομεν : Άρθρ.1.-(Τροποποιούνται διατάξεις του Β.Δ/τος της 13/19 Φεβρ. 1936, ανωτ. αριθ. 6). Άρθρ.2.-(Τροποποιούνται διατάξεις του Β.Δ/τος της 19/26 Μαρτ. 1938, ανωτ. αριθ. 9). Άρθρ.3.-Προκειμένου περί πτυχιούχων κατωτέρας Τεχνικής Σχολής, ειδικότητος Ηλεκτρολόγου, τριετούς ημερησίας ή τετραετούς νυκτερινής φοιτήσεως, η απαιτουμένη προϋπηρεσία δια την χορήγησιν αδείας Εργοδηγού ή Αρχιτεχνίτου μιας των επί μέρους Κατηγοριών της ΣΤ΄ ειδικότητος, περί ων αι παρ.1 και 11 του άρθρ.9 του από 19/26.3.38 Β.Δ/τος ΄΄περί χορηγήσεως αδειών εκτελέσεως και πτυχίων βοηθητικού προσωπικού κατασκευής και επιβλέψεως ηλεκτρολογικών εγκαταστάσεων ΣΤ΄ ειδικότητος κλπ.΄΄, ως τούτο αντικατεστάθη δια του άρθρ.7 του ως άνω Β.Δ.407/1966, καθορίζεται εις 9 και 6 έτη αντιστοίχως, εξ ων το 1/3 εις την επί μέρους ειδικότητα, μετά την απόκτησιν του πτυχίου, το δε υπόλοιπον εις Α', Γ΄ και ΣΤ΄ ειδικότητα. Άρθρ. 4.-(Προστίθεται παρ.5 εις το άρθρ.4 Β.Δ.407/1966, ανωτ. αριθ. 38). Άρθρ.5.-1.Τα, δια την απόκτησιν αδειών ασκήσεως επαγγέλματος Ηλεκτρολόγου εν γένει, υποβαλλόμενα πιστοποιητικά υπηρεσίας, εκδιδόμενα εν Ελλάδι υπό ιδιωτών ή ιδιωτικών επιχειρήσεων, δέον να είναι τεθεωρημένα ως προς την ακρίβειαν του περιεχομένου παρά του οικείου Επόπτου Εργασίας ή ελλείψει τοιούτου παρά της οικείας Αστυνομικής Αρχής, κατόπιν γνωματεύσεως του κατά επαρχίαν εδρεύοντος επαγγελματικού Σωματείου εις το οποίον είναι εγγεγραμμένος ή υπάγεται ο εκδόσας το πιστοποιητικόν, εάν υφίσταται τοιούτον. Η γνωμάτευσις αύτη δέον όπως γίνηται εντός 20 ημερών αφ' ης εζητήθη, άλλως η θεώρησις γίνεται άνευ αυτής. 2.Εν περιπτώσει αδυναμίας των ως είρηται Αρχών δια την κατά τα ως άνω είρηται θεώρησιν, είναι επαρκής η γνωμάτευσις του Σωματείου. 3.Εν περιπτώσει αδυναμίας επί του προκειμένου, δι' οιονδήποτε λόγον Αρχών και Σωματείου, η Υπηρεσία δύναται, εάν κρίνη τούτο αναγκαίον, να προβή δι' ετέρου κατά την κρίσιν της τρόπου εις την διερεύνησιν της ακριβείας του περιεχομένου του πιστοποιητικού, ως π.χ. δι' αποστολής αυτού εις την Πανελλήνιον Ομοσπονδίαν Σωματείων Εργοληπτών Ηλεκτρολόγων. 4.Προκειμένου περί πιστοποιητικού εξ αλλοδαπής, η Υπηρεσία, κατά την κρίσιν της, δύναται να απαιτήση σχετικήν ενέργειαν εκ μέρους του ενδιαφερομένου, προς διερεύνησιν της ακριβείας του περιεχομένου του πιστοποιητικού. Άρθρ.6.-1.Διά την χορήγησιν απασών των αδειών ασκήσεως επαγγέλματος Ηλεκτρολόγου ή την ανανέωσιν αυτών, δεν απαιτείται η προσκόμισις πιστοποιητικού Ποινικού Μητρώου ή αποσπάσματος αυτού. 2.Υπηρεσία εις ηλικίαν μικροτέραν των 15 ετών  συμπεπληρωμένων,     δεν     λαμβάνεται    υπ' όψιν (Αντί της σελ. 178,17(α) Σελ. 178,17(β) Τεύχος 509 - Σελ.55 Έλεγχος Ηλεκτρικών Εγκαταστάσεων 13.Δ.δ.41-42 δια την χορήγησιν των εν τη προηγουμένη παραγράφω αδειών. 3.Δια την χορήγησιν αδείας οδηγού Ανελκυστήρος, κατ' εφαρμογήν των διατάξεων του από 25.5/14.6.38 Β.Δ/τος ΄΄περί χορηγήσεως αδειών εκτελέσεως και πτυχίων επιβλέψεως (συντηρήσεως) και υπηρεσίας ηλεκτρολογικών εγκαταστάσεων Δ΄ ειδικότητος κλπ.΄΄, δεν απαιτείται προϋπηρεσία, τροποποιουμένου αυτού ως προς τούτο του άρθρ. 21 του Β.Δ/τος. Άρθρ.7.-Η ισχύς του παρόντος άρχεται ένα μήνα από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Εθνικής Οικονομίας Υπουργόν, ανατίθεμεν την δημοσίευσιν και εκτέλεσιν του παρόντος. 